**Inženjerska komora Crne Gore**

 **u saradnji sa**

 **Crnogorskom akademijom nauka i umjetnosti**

**ZAKLJUČCI TRIBINE**

Dana 13.12.2013. održana je u organizaciji IKCG tribina na temu **USAGLAŠAVANJE CRNOGORSKOG ZAKONODAVSTVA O VODAMA SA OKVIRNOM DIREKTIVOM EU (WFD:200/60/EC)**. Tribini je prisustvovalo preko 120 predstavnika naučne i stručne javnosti Crne Gore, predstavnika resornog ministarstva, institucija zaduženih za pitanja vodnih resursa, kao i gostiju po pozivu iz inostranstva. Na tribini je predstavljeno ukupno 12 referata, od čega 5 vezanih za primjenu EU Direktive za vode (WFD) u susjednim državama, Srbiji, Hrvatskoj i BiH, dok je 7 referata predstavilo stanje kvantiteta i kvaliteta voda u Crnoj Gori.

Nakon vođene diskusije sa referatima, usvojeni su sledeći zaključci :

1. EU WFD predstavlja značajan dokument za sadašnje i naročito buduće održivo upravljanje vodnim resursima na jedinstvenom Evropskom prostoru. Dosledna primjena WFD treba da obezbjedi smanjenje pritiska na kvantitet i kvalitet vodnih resursa, preventivnu zaštitu voda i sankcionisanje zagađivača.
2. Cilj WFD – dostizanje “dobrog” statusa voda za 2015. nije ravnopravno ostvarljivo u državama EU, ali će ostvareni rezultati pomoći da se u budućim evaluacijama stanje kvantiteta i kvaliteta vodnih resursa, dalje prati i stalno popravlja.
3. Propisi o vodama u državama kandidatima za članstvo u EU moraju se usaglašavati sa WFD i u tom pogledu Crnu Goru očekuju važni zadaci i obaveze. Prve korake na delineaciji i karakterizaciji vodnih tijela učinjene još 2004 god., kao i realizaciju nekoliko međunarodnih projekata, relevantnih za održivo upravljanje vodnim resursima, moraju da prate promjene i usaglašavanje propisa, kao i koraci na direktnoj implementaciji WFD u praksi.
4. Monitoring kvaliteta i kvantiteta vodnih resursa Crne Gore, nadzorni i operativni, nije na zadovoljavajućem nivou i mora se nakon uspostavljanja nove mreže praćenja vodnih tijela, uskladiti sa zahtjevima WFD. Država mora da svojom politikom, sredstvima i angažovanjem da pomogne osnivanje ili održavanje ove mreže, jer to nije samo obaveza u koracima ka EU, već i prema budućim generacijama.
5. Svi učesnici su izrazili veliko zadovoljstvo organizacijom ove tribine, gostoprimstvom i istakli potrebu da ovakvih skupova bude još više u narednom periodu.

Predsjednik Inicijativnog i Organizacionog odborta

 Mr Slavko Hrvačević, dipl.ing.